સમાજવાદી પાર્ટીનાં ચૂંટણી પ્રતીક સાઈકલ માટેનો વિવાદ ચૂંટણીપંચમાં પહોંચતાં હવે ચૂંટણીપંચે સમાજવાદી પાર્ટીનાં બંને જૂથ એટલે કે મુલાયમ અને અખિલેશ જૂથને એફિડેવિટ ફાઈલ કરીને તેમના કેટલા સમર્થક વિધાનસભ્ય અને એમએલસી છે તેમજ તેમને કેટલા સાંસદનું સમર્થન છે તે જણાવવા આદેશ કર્યો છે. ચૂંટણીપંચે બંનેને ૯ જાન્યુઆરી સુધીમાં આ અંગે જવાબ આપવા આદેશ કર્યો છે. બંને જૂથને એક બીજાં જૂથે આપેલા એ દસ્તાવેજો મોકલવામાં આવ્યા છે જે તેમણે ચૂંટણીપંચને આપ્યા હતા.